b'\n_START_ARTICLE_\nW\xc5\x82adys\xc5\x82aw Sikorski\n_START_SECTION_\n\xc3\x8enainte \xc8\x99i \xc3\xaen timpul Primului R\xc4\x83zboi Mondial\n_START_PARAGRAPH_\n\xc3\x8enainte de Primul R\xc4\x83zboi Mondial, a organizat \xc8\x99i a participat la mai multe organiza\xc8\x9bii clandestine care au promovat cauza independen\xc8\x9bei Poloniei. A luptat cu distinc\xc8\x9bie \xc3\xaen Legiunile poloneze \xc3\xaen timpul Primului R\xc4\x83zboi Mondial, \xc8\x99i mai t\xc3\xa2rziu \xc3\xaen armata polonez\xc4\x83 nou creat\xc4\x83 \xc3\xaen timpul r\xc4\x83zboiului polono-sovietic (1919-1921). \xc3\x8en acest r\xc4\x83zboi, el a jucat un rol important \xc3\xaen b\xc4\x83t\xc4\x83lia decisiv\xc4\x83 de la Var\xc8\x99ovia.\n_START_SECTION_\nTimpurile celei de-A Doua Republici\xc4\x83 Poloneze\n_START_PARAGRAPH_\n\xc3\x8en primii ani ai celei de-a doua Republici Polone, Sikorski a ocupat mai multe posturi \xc3\xaen guvern, inclusiv cele de prim-ministru (1922-1923) \xc8\x99i ministru al afacerilor militare (1923-1924). \xc3\x8en urma loviturii de stat dirijat\xc4\x83 de J\xc3\xb3zef Pilsudski \xc3\xaen mai 1926, \xc8\x99i odat\xc4\x83 cu instalarea guvernului Sanacja, a c\xc4\x83zut \xc3\xaen dizgra\xc8\x9bia noului regim.\n_START_SECTION_\nCel de-al Doilea R\xc4\x83zboi Mondial\n_START_PARAGRAPH_\n\xc3\x8en timpul celui de-al Doilea R\xc4\x83zboi Mondial, el a devenit prim-ministru al guvernului polonez \xc3\xaen exil, comandant-\xc8\x99ef al For\xc8\x9belor Armate poloneze, \xc8\x99i un avocat viguros al cauzei poloneze \xc3\xaen domeniul diplomatic. El a sus\xc8\x9binut restabilirea rela\xc8\x9biilor diplomatice dintre Polonia \xc8\x99i Uniunea Sovietic\xc4\x83, dup\xc4\x83 ce acestea fuseser\xc4\x83 rupte ca urmare a pactului sovietic cu Germania \xc8\x99i invazia Poloniei \xc3\xaen 1939. Cu toate acestea, dictatorul sovietic Iosif Stalin a rupt rela\xc8\x9biile diplomatice sovieto-poloneze \xc3\xaen aprilie 1943 ca r\xc4\x83spuns la cererea lui Sikorski c\xc4\x83tre Crucea Ro\xc8\x99ie Interna\xc8\x9bional\xc4\x83 de a investiga masacrul din p\xc4\x83durea de la Katyn.\n_START_SECTION_\nDeces\n_START_PARAGRAPH_\nA murit \xc3\xaen urma unui accident de avia\xc8\x9bie la decolarea de la baza englez\xc4\x83 din Gibraltar, \xc3\xaen timp ce se \xc3\xaentorcea dintr-o inspec\xc8\x9bie a trupelor poloneze ce luptau pe frontul din Orientul Apropiat. Avionul care-l transporta pe Sikorski s-a pr\xc4\x83bu\xc8\x99it \xc3\xaen mare imediat dup\xc4\x83 decolare, to\xc8\x9bi cei afla\xc8\x9bi la bord murind cu excep\xc8\x9bia pilotului. Circumstan\xc8\x9bele exacte ale mor\xc8\x9bii sale au fost intens discutate, exist\xc3\xa2nd o serie de teorii ale conspira\xc8\x9biei \xc3\xaen privin\xc8\x9ba accidentului.'